

**Nr.ref.: 3018/25**

**Datë: 11.09.2025**

Senati i Universitetit të Shkencave të Aplikuara në Ferizaj, shpallë:

# KONKURS PËR STUDIME MASTER

**për pranimin e studentëve në vitin e parë të studimeve Master për vitin akademik 2025/2026**

Senati i Universitetit të Shkencave të Aplikuara në Ferizaj (UShAF), në bazë të kompetencave të përcaktuara sipas nenit 92 të Statutit ka miratuar propozimet e njësive akademike për numrin e studentëve që do të pranohen në vitin akademik 2025/26 dhe në mbledhjen e mbajtur me 02.06.2025 miratoi kushtet dhe kriteret për regjistrim në studimet master. Propozimet e numrit të studentëve pas miratimit nga Senati, gjithashtu janë aprovar nga Ministria e Arsimit, Shkencës, Teknologjisë dhe Inovacionit (në tekstin e mëtejmë MAShTI) me shkresën nr. 01/2137 datë 01.07.2025.

# KUSHTET E PËRGJITHSHME

1. UShAF në studimet master, në këtë afat të konkursit për vitin akademik 2025/26, do të regjistrojë **52** studentë të rregullt.
2. Në kuadër të numrit të përgjithshëm të përcaktuar për pranim në vitin akademik 2025/26, bazuar në UA nr. 09/2016 të MAShTI, UShAF do të regjistrojë deri në 12%, përkatësisht deri **15** studentë të rregullt nga komuniteti joshumicë. Kuota prej 12% e vendeve të rezervuara për regjistrim të studentëve nga komuniteti joshumicë do të shpërndahet në mënyrë proporcionale sipas përqindjes së numrit të përgjithshëm të studentëve për secilin program të fakulteteve veç e veç.
3. Në UShAF, në bazë të kuotave të përcaktuara nga MAShTI, mund të pranohen edhe kandidatët nga Presheva, Bujanoci, Medvegja deri 2% përkatësisht 4 studentë, si dhe 2% përkatësisht 4 studentë nga Shqipëria dhe Maqedonia e Veriut, dhe 1% përkatësisht deri 4 studentë nga Mali i Zi. Kandidatët, të cilët kanë lindur në vendet e sipërshënuara, ndërsa shkollimin e mesëm e kanë mbaruar në Republikën e Kosovës, do t’i nënshtrohen kushteve të njëjta për pranim sikurse kandidatët nga Kosova.
4. UShAF nuk do të mundësojë lehtësime për pranim, nëse njëri prej kandidatëve binjakë nuk arrin të pranohet në programin e njëjtë apo të ndryshëm me binjakun tjetër.
5. Në studimet master, në UShAF, mund të pranohen kandidatët të cilët kanë përfunduar studimet Baçelor apo studimet themelore para hyrjes në fuqi të Deklaratës së Bolonjës, në të gjitha Institucionet e Akredituara të Arsimit të Lartë në Kosovë. Në kushte të barabarta, përparësi në pranim do të kenë kandidatët të cilët kanë mbaruar studimet themelore – Baçelor në UShAF.
6. Të drejtë pranimi në UShAF kanë edhe të gjithë kandidatët tjerë, të cilët i kanë përfunduar me sukses studimet themelore jashtë Kosovës.
7. Të drejtë konkurrimi kanë të gjithë kandidatët që kanë mbaruar studimet themelore-baçelor në fushat e studimit të përafërta në fakultetet, përkatësisht programet si në vijim:

* + **Fakulteti i Arkitekturës, Dizajnit dhe Teknologjisë së Drurit**

**Programi: Arkitekturë e Gjelbër dhe Dizajni i Interierit**

* + - Fushat e studimeve baçelor (themelore): Arkitekturë; Dizajn; Përpunim i Drurit; Inxhinieri e Ndërtimit dhe në fushat e përafërta.

* + **Fakulteti i Inxhinierisë dhe Informatikës**

**Programi: Inxhinieria dhe Menaxhimi i Prodhimit**

* + - Fushat e studimeve baçelor (themelore): Inxhinieri Mekanike; Inxhinieri Elektrike dhe në fushat e përafërta.

* + **Fakulteti i Turizmit dhe Ambientit**

**Programi: Menaxhimi dhe Inovacioni në Turizëm**

* + - Fushat e studimeve baçelor (themelore): Menaxhment i Hotelerisë dhe Turizmit; Ekonomi; Menaxhment dhe në fushat e përafërta.

* + **Fakulteti i Menaxhmentit**

**Programi: Menaxhimi i** **Ndërmarrësisë dhe Inovacioni**

* + - Fushat e studimeve baçelor (themelore): Menaxhment, Menaxhment Industrial, Menaxhment i Biznesit dhe Ndërmarrësisë; Ekonomi dhe në fushat e përafërta.

1. **Kandidatët, të cilët kanë të regjistruar një program studimi në cilindo nivel të studimit në kuadër të UShAF, nuk kanë të drejtë konkurrimi në program tjetër studimi në UShAF pa përfunduar studimet në programin ku janë duke vijuar studimet ose pa u çregjistruar nga programi aktual i studimeve**.
2. **Kandidatët për pranim si studentë në UShAF, në vitin akademik 2025/26 nuk mund të konkurrojnë në më shumë se në një fakultet apo program të studimit.**

8.1. Kandidatët kanë të drejtë që me rastin e aplikimit përveç zgjedhjes së parë të programit të studimit, të deklarohen për opcionin (zgjedhjen) edhe të programeve tjera të studimit nëse nuk pranohen në zgjedhjen e parë brenda njësisë së njëjtë akademike apo edhe në njësitë tjera akademike të UShAF.

8.2 Në rast se kandidati nuk arrin të pranohet në opcionin e parë për shkak të konkurrencës, ai do të konsiderohet për pranim në opcionin e dytë apo të tretë e me radhë, vetëm nëse në ato programe ka vende të lira.

8.3 Renditja në listën përfundimtare të atyre që kanë zgjedhur opcionin e dytë apo të tretë e me radhë do të bëhet në bazë të pikëve, pa cenuar të drejtën e kandidatëve që e kanë zgjedhur atë program si opcion të parë dhe kanë më pak pikë. E njëjta rregull aplikohet edhe për opsionin e dytë apo të tretë e me radhë.

# MËNYRA E PËRZGJEDHJES SË KANDIDATËVE

1. Përzgjedhja e kandidatëve, për të gjitha fakultetet, do të bëhet sipas kritereve si në vijim:

Numri maksimal i pikëve sipas kritereve vijuese është 100 pikë dhe atë:

- Suksesi në studimet themelore deri në 50 pikë;

- Pikët nga lëndët prioritare (5 lëndë) deri në 50 pikë.

1. Fakultetet janë të obliguara që listën e kandidatëve, të cilët kanë konkurruar, t’ia dërgojnë Rektoratit të Universitetit dhe ta publikojnë në ueb-faqen e UShAF.
2. Nëse numri i pikëve të disa kandidatëve të ranguar si të fundit në listën e të pranuarve është i barabartë me kandidatët tjerë, jashtë numrit të planifikuar për pranim, zgjedhja e kandidatëve do të bëhet në bazë të suksesit të lëndëve prioritare, e nëse edhe pikët e lëndëve prioritare janë të njëjta, atëherë do të mirret parasysh suksesi i studimeve themelore Baçelor. Nëse edhe suksesi është i njëjtë, përparësi do të kenë kandidatët e gjinisë femërore. Nëqoftëse kandidatët i takojnë gjinisë së njëjtë, përzgjedhja e kandidatit për pranim do të bëhet përmes shortit nga Komisioni në prezencën e kandidatëve me pikë të barabarta.
3. Kandidatët të cilët kanë aplikuar dhe janë pranuar në këtë konkurs do të regjistrohen automatikisht si studentë të universitetit në vitin e parë të studimeve përmes sistemit online, menjëherë pas përfundimit të procesit të pranimit.

# AFATET E KONKURSIT

**Për regjistrimin e studentëve në vitin e parë të studimeve, oraret do të jenë si në vijim:**

1. Aplikimi fillon nga data **15.09.2025 dhe zgjatë deri më 29.09.2025** në ora 16.00.
2. Ditën e parë të konkursit, me datë **15.09.2025**, aplikimi online do të funksionalizohet nga ora **10:00**.
3. Dorëzimi i dokumentacionit fizik vetëm për kandidatët të cilët kanë aplikuar online do të bëhet prej datës **15.09.2025** deri më datën **29.09.2025** (dokumentet do të pranohen çdo ditë, me përjashtim të të dielave). Gjatë kësaj periudhe gjithashtu do të bëhet verifikimi i dokumentacionit nga personeli i administratës.
4. **Me rastin e paraqitjes, kandidatët duhet t’i sjellin këto dokumente:** 
   1. *Fletëparaqitjen e plotësuar, e cila shkarkohet gjatë aplikimit online nga interneti:* **Vegza (Linku) për konkurrim online përmes Internetit është: www.ushaf.net/apliko**
   2. *Ekstraktin e lindjes ose çertfikatën e lindjes (origjinal), jo më të vjetër se 6 (gjashtë) muaj;*
   3. *Diplomën ose çertifikatën e diplomimit të studimeve baçelor-themelore orgjinale ose të noterizuar;*
   4. *Çertifikatën e notave nga studimet baçelor-themelore orgjinale ose të noterizuar;*
   5. *Vendimin e nostrifikimit, të cilin duhet ta sjellin kandidatët që kanë përfunduar studimet baçelor-themelore jashtë vendit;*
   6. *Një fotografi (madhësia: 4.5 x 6.0 cm), e cilat duhet të jetë sipas normave dhe rregullave për dokumente personale.*

*Vini re: gjatë aplikimit online, duhet të ngarkohet një fotografi digjitale në sistemin për aplikim online, e cila duhet të jetë e njëjtë me atë që dorëzohet në formë fizike bashkë me dokumentet.*

***Formati i fotos digjitale:***

***Madhësia:*** *4.5 cm x 6.0 cm,*

***Formati digjital:*** *JPEG (.jpg) ose PNG,*

***Përmasat digjitale të rekomanduara:*** *minimumi 600 x 800 pikselë,*

***Pesha e fajlit:*** *maksimumi deri në 1 MB,*

***Sfondi:*** *i bardhë ose i çelët, pa hije dhe pa elemente prapa.*

*Konform Udhëzimit Administrativ (UA) nr. 09/2021 të MAShTI, kandidatët që aplikojnë për studimet master, lirohen nga pagesa për aplikim.*

1. **Me rastin e aplikimit të gjithë kandidatët janë të obliguar që dokumentet e nevojshme si në pikën 4 t’i dorëzojnë në Administratën e Universitetit në dosje (fasikël) të bardhë (e pashënuar me emër dhe mbiemër).**
2. **Dokumentet në pikën b), c) dhe d) mund të pranohen duplikat vetëm nëse dëshmohen me vërtetim nga organet kompetente për humbje, dëmtim, vjedhje, etj. P.s. PAS NXJERRJES SË DOKUMENTEVE DUBLIKAT, DOKUMENTET ORGJINALE NUK MUND TË SHFRYTËZOHEN NGA KANDIDATI, PASI QË KY VEPRIM KONSIDEROHET VEPËR PENALE.**
3. **Shpallja e rezultateve preliminare bëhet më datë 30.09.2025, ndërsa rezultatet përfundimtare shpallen më 02.10.2025 në fakultetet përkatëse, si dhe në ueb-faqen e Universitetit.**
4. Kandidatëve u rekomandohet që para paraqitjes në konkurs të bëjnë kopje të mjaftueshme të dokumenteve dhe të njëjtat t’i noterizojnë (vula noterit duhet të jetë origjinale), sepse dokumentet origjinale nuk do të mund t’i tërheqin deri në diplomim apo ç ‘regjistrim nga fakulteti.
5. Për informata më të hollësishme, kandidatët mund t’i drejtohen Administratës Qendrore ose ta vizitojnë faqen e Universitetit **www.ushaf.net**

**Procesi i regjistrimit të një kandidati të pranuar konsiderohet i përmbyllur pas shpalljes së rezultateve përfundimtare, respektivisht pas datës 02.10.2025 ku sistemi do të bënë regjistrimin si student i universitetit në mënyrë automatike.**

Nëse vendet e rezervuara për komunitetet jo shumicë dhe për shqiptarët jashtë Kosovës nuk do të plotësohen, atëherë vendet e tyre do të zëvendësohen me kandidatët e ranguar në listë si të pa pranuar, duke filluar nga numrat e parë të listës së kandidatëve jashtë pranimit.

# E DREJTA E ANKESËS DHE AFATI PËR ANKESË

1. Kandidatët të cilët nuk janë pranuar mund të paraqesin ankesë pas publikimit të rezultateve preliminare, përkatësisht me datën **01.10.2025 nga** ora 09:00 deri 15:00. Pas këtij afati, ankesat nuk do të pranohen. Shqyrtimi i ankesave bëhet vetëm nga Komisioni për Shqyrtimin e Ankesave.

1. Kandidatët të cilët nuk janë pranuar, mund t’i tërheqin dokumentet e tyre në Administratën Qendrore të UShAF me datë **06.10.2025.**

# UNIVERSITETI I SHKENCAVE TË APLIKUARA NË FERIZAJ

Në vitin e parë të studimeve master në këtë afat të konkursit do të regjistrojë 52 studentë në fakultetet si në vijim:

|  |  |  |  |  |  |  |
| --- | --- | --- | --- | --- | --- | --- |
| **PLANIFIKIMI PER STUDIME MASTER PER VITIN AKADEMIK 2025/2026** | | | | | | |
| **Programi** | **Për studime të**  **rregullta** | **Kandidatë nga**  **komunitetet jo-shumicë** | **Kandidatë nga,**  **Presheva,**  **Bujanoci dhe**  **Medvexha** | **Kandidatët nga Shqipëria**  **& Maqedonia** | **Kandidatë nga Mali i**  **zi** | **Numri i studenteve qe do te pranohen**  **ne këtë afat** |
| **12%** | **2%** | **2%** | **1%** |
| **Gjithsej** | **25** | **15** | **4** | **4** | **4** | **52** |
| **Fakulteti i**  **Arkitekturës, Dizajnit dhe**  **Teknologjisë së Drurit** | **0** | **4** | **1** | **1** | **1** | **7** |
| **Programi: Arkitekturë e gjelbert dhe Dizajni Interierit** | **0** | **4** | **1** | **1** | **1** | **7** |
| **Fakulteti i Inxhinierisë dhe Informatikës** | **14** | **4** | **1** | **1** | **1** | **21** |
| **Programi: Inxhinieria dhe Menaxhimi i Prodhimit** | **14** | **4** | **1** | **1** | **1** | **21** |
| **Fakulteti i Turizmit dhe Ambientit** | **4** | **4** | **1** | **1** | **1** | **11** |
| **Programi: Menaxhimi dhe Inovacioni në turizëm** | **4** | **4** | **1** | **1** | **1** | **11** |
| **Fakulteti i Menaxhmentit** | **7** | **3** | **1** | **1** | **1** | **13** |
| **Menaxhimi i Ndërmarrësisë dhe inovacionit** | **7** | **3** | **1** | **1** | **1** | **13** |
| **Totali** | **25** | **15** | **4** | **4** | **4** | **52** |

Përzgjedhja e kandidatëve do të bëhet sipas notës mesatare në studimet themelore dhe lëndëve prioritare sipas programeve në vijim:

**Fakulteti i Arkitekturës, Dizajnit dhe Teknologjisë së Drurit**

Programi: Arkitektura e Gjelbër dhe Dizajni i Interierit

1. Cad;
2. Bazat e Dizajnit;
3. Dizajni i Interierit;
4. Dizajni i Mobileve;

5. Materialet me Bazë Druri/ Materialet në Dizajn dhe Arkitekturë/ Materialet në Interier/ Materialet në Interier dhe Eksterier.

**Fakulteti i Inxhinierisë dhe Informatikës**

Programi: Inxhinieria dhe Menaxhimi i Prodhimit

1. Matematikë;
2. Programim;
3. Teknologjia e Përpunimit të Materialeve Polimere;

4. CAD;

5. Materialet Inxhinierike.

**Fakulteti i Turizmit dhe Ambientit**

Programi: Menaxhimi dhe Inovacioni në Turizëm

1. Bazat e Turizmit;
2. Hyrje në Ekonomi;
3. Kontabilitet;
4. Menaxhment në Hoteleri dhe Turizëm;

5. Turizmi i Qëndrueshëm.

**Fakulteti i Menaxhmentit**

Programi: Menaxhimi i Ndërmarrësisë dhe Inovacioni

1. Menaxhment;
2. Marketing;
3. NVM;
4. Menaxhimi i Inovacionit;
5. Menaxhimi i Operacioneve.